stanford-oval/wikipedia huggingface dataset:
פונקציה רב-ערכית

במתמטיקה, פוּנְקְצְיָה רַב־עֶרְכִּית היא יחס מלא. כלומר, לכל איבר (ערך) בקבוצת התחום מותאם איבר (ערך) אחד לפחות בקבוצת הטווח. בשל ריבוי הערכים האפשרי, השם "פונקציה רב-ערכית" הוא מטעה מעט, שכן פונקציה צריכה להתאים לכל איבר בתחום איבר אחד ויחיד מהטווח. עם זאת, ניתן להסתכל על פונקציה רב-ערכית מהתחום A לטווח B בתור פונקציה חד-ערכית מהתחום A לקבוצת החזקה של B (כלומר, כפונקציה שמתאימה לכל איבר ב-A קבוצה של איברים מתוך B) ואז ההגדרה היא תקינה פורמלית.
דוגמאות

פונקציית השורש הריבועי היא פונקציה רב-ערכית מעל המרוכבים, שכן לכל מספר ממשי או מרוכב יש בדיוק שני שורשים מרוכבים (על פי המשפט היסודי של האלגברה), כשהמספר שונה מ-0 הם שונים. לכן פונקציית השורש הריבועי, כשהיא מופעלת על מספר כלשהו, מחזירה שני ערכים. מכיוון ששני המספרים נבדלים ביניהם רק בסימנם, נהוג לרוב לצמצם את הפונקציה כך שתחזיר רק את הערך החיובי מבין השניים, ואז היא פונקציה חד-ערכית תקינה.
הפונקציות הטריגונומטריות ההפוכות הן רב-ערכיות שכן הפונקציות הטריגונומטריות הן מחזוריות. למשל, מתקיים  \sin 0=\sin \pi =\sin 2\pi =\dots =0 ולכן ניתן לחשוב על  \ \arcsin 0 כמחזירה ערכים רבים, ביניהם  \ 0,\pi ,2\pi \dots . לכן נהוג לצמצם גם את הפונקציות הטריגונומטריות ההפוכות לקטע שבו הן חד-ערכיות, למשל  \ [-\pi /2,\pi /2].
באופן כללי, הגבלת טווח הערכים של פונקציה לכזה שבו הפונקציה חד-ערכית נקרא "לקיחת ענף". באופן פורמלי יותר, ענף של פונקציה רב ערכית הוא פונקציה חד-ערכית, שהערך שהיא מקבלת בכל נקודה שייך לקבוצת הערכים שהפונקציה הרב-ערכית יכולה לקבל באותה נקודה, ובנוסף לכך היא רציפה.
בשל דרישת הרציפות, כאשר מגדירים ענף של פונקציה עשויות להתקבל נקודות, שכאשר הפונקציה מקבלת ערכים על מסלול שמקיף אותן, היא עוברת בין ענפים שונים של הפונקציה הרב-ערכית. נקודות כאלו מכונות נקודות הסתעפות.
פיאנקטו

בשחמט, פִיאַנקֶטוֹ (באיטלקית: fianchetto, "איגוף קטן": fiaŋkɛtto) היא טקטיקה של פיתוח כלים, בה הרץ מפותח לשורה השנייה של עמודת הפרש הסמוך, בעוד חייל הפרש מועבר משבצת אחת או שתיים קדימה.
פיאנקטו הוא מרכיב עיקרי של פתיחות מודרניות רבות, אשר הפילוסופיה שלהן היא לעכב כיבוש ישיר של המרכז על ידי ערעור והרס המאחז המרכזי של היריב. זהו מרכיב קבוע גם בהגנה הודית. פיאנקטו פחות נפוץ במשחקים פתוחים (1.ה4 ה5) אך לפעמים מבוצע פיאנקטו על רץ המלך על ידי השחור בפתיחה ספרדית או על ידי הלבן בווריאציה נדירה של משחק וינה.
אחד היתרונות הגדולים של פיאנקטו הוא שלעיתים קרובות הוא מאפשר לרץ להיות פעיל יותר. מפני שהרץ ממוקם על אחד משני האלכסונים הארוכים ביותר (או ח1-א8 או א1-ח8), הוא שולט על המספר המרבי האפשרי של משבצות ויכול להפוך לנשק התקפי חזק. עם זאת, עמדה זו פותחת חלון הזדמנויות גם לשחקן היריב: אם ניתן להחליף את הרץ, הערוגות עליהן הגן הרץ יכולות לשמש כבסיס להתקפה (במיוחד אם הפיאנקטו מבוצע על צד המלך). לכן, החלפת הרץ עליו מבוצע הפיאנקטו לא צריכה להיעשות בקלות, במיוחד אם רץ האויב של אותו הצבע עדיין נמצא על הלוח.
מהות

התרשים משמאל מראה שלושה סוגים שונים של פיאנקטו (לא כחלק ממשחק בפועל, אלא כדוגמאות נפרדות שאוחדו לתוך לוח שחמט יחיד):
פיאנקטו רגיל - חייל הפרש מקודם משבצת אחת (ז3) ורץ המלך הלבן מאכלס את הערוגה ז2 ושולט על האלכסון הארוך. זהו ללא ספק הסוג הנפוץ ביותר של פיאנקטו, כפי שניתן לראות בנוסח הדראקון של ההגנה הסיציליאנית, בפתיחה הקאטאלנית, בפתיחת פירץ, בהגנה מודרנית, בהגנת בנוני המודרנית, בהגנת גרינפלד, בהגנה ההודית של המלך ובפתיחות רבות אחרות.
פיאנקטו ארוך - רץ המלכה השחור אף הוא בפיאנקטו (ב7) אלא שחייל הפרש מקודם 2 משבצות ל-ב5 . החייל השחור בעמודת הפרש שולט גם בערוגה ג4, דבר אשר מהווה לעיתים קרובות יתרון. אם הלבן משחק את ההתקפה ההודית של המלך (1. פ-ו3... 2.ז3...) השחור עשוי לשחק פיאנקטו ארוך בצד המלכה על מנת להתנגד לרץ הלבן ולהקשות על הלבן לקדם חייל לערוגה ג4. לעומת זאת, פיאנקטו ארוך בצד המלך משוחק לעיתים רחוקות מפני שהוא מחליש את הגנת החייל על ערוגות ההצרחה, ושולט במשבצת פחות חשובה.
פיאנקטו מורחב- חייל הפרש מקודם משבצת אחת (ב3) ורץ המלכה הלבן מאכלס את הערוגה א3. במקום לשלוט באלכסון הארוך, רץ המלכה הלבן מאיים על ערוגה ו8 של השחור. אם השחור נע עם החייל בעמודת המלך, הלבן יכול לשחק ר:ו8, מה שיגרום לשחור לבצע הצרחה מלאכותית (כי המלך השחור נאלץ להכות את הרץ הלבן לאחר שזה הכה את הרץ השחור). טקטיקה זו נראית לעיתים קרובות בגמביט אבנס.
איגוף ארבעה רצים

במשחק נימצוביץ' נגד רובינשטיין מרינבד 1925, נוצר מצב פיאנקטו של 4 רצים. 2 פרשים פותחו ו-2 פרשים נשארו במשבצת המקורית. 
נימצוביץ' ציין בהומור, בספרו שיטתי, על מצב זה: "כל צד מבצע הצרחה במצפון שקט, שכן אפילו 2 רבי אמן מודרניים לא יכולים לאגף יותר מ-4 רצים".
הערות שוליים

↑  ד. וינסנט וק. ווילד, מדריך אוקספורד לשחמט, Ed. 2, הוצאת אוניברסיטת אוקספורד, 1992, מסת"ב 0-19-866164-9
↑  הארי גולומבק, אנציקלופדיית השחמט של גולומבק, Crown Publishing, 1977, מסת"ב 0-517-53146-1
↑  E. Grivas, להביס את הגנות הפיאנקטו, Gambit Publications, 2006, מסת"ב 978-1-904600-48-0
↑  נימצוביץ' נגד רובינשטיין
| --- | --- |
בקרת זהויות :  GND: 4322525-1
עונת 1989/1990 בגביע אירופה לאלופות בכדורגל

| --- | --- |

 מארחת:  אצטדיון ארנסט האפל
 תקופת התחרות:  13 בספטמבר 1989 – 23 במאי 1990 (253 ימים) 
 מספר משתתפות:  31
 הזוכה:  איטליה מילאן
 מספר משחקים:  61
 מספר שערים:  169 (2.77 בממוצע למשחק)
 מלך השערים:  צרפת ז'אן-פייר פאפן   ברזיל רומאריו   (6 שערים כל אחד)
 → 1988/19891990/1991 ←
עונת 1989/1990 בגביע אירופה לאלופות בכדורגל הייתה העונה ה-35 של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-13 בספטמבר 1989 ותחרות הסתיימה ב-23 במאי 1990.
בתחרות השתתפו 31 קבוצות. בעקבות אסון הייזל אלופת אנגליה לא יכלה להשתתף בתחרות.
משחק הגמר נערך בפראטרסטדיון, וינה. התחרות הסתיימה בניצחון של מילאן בפעם השנייה ברציפות ובפעם הרביעית בתולדות המועדון. נכון לשנת 2016, מאז אף קבוצה לא הצליחה לשחזר הישג זה.
מתכונת התחרות

בתחרות השתתפו 31 קבוצות. כל הקבוצות חולקו לזוגות ונפגשו בשיטת משחק בית ומשחק חוץ לקביעת הקבוצה שתעפיל לשמינית הגמר.
בכל השלבים למעט משחק הגמר נערכו משחק בית ומשחק חוץ. חוק "שער חוץ", היה בתוקף לכל שלבי התחרות. במקרה שאין אפשרות להגיע להכרעה תוך יתרון שער חוץ, המנצח נקבע בסדרת בעיטות עונשין.
ראו גם

גמר גביע אירופה לאלופות 1990.
פטרישה סטיבנס דיו

| --- | --- |

 לידה:  9 בדצמבר 1939 קווינסי, פלורידה, ארצות הברית 
 פטירה:  7 בפברואר 2012 (בגיל 72) סמירנה, ארצות הברית 
 שם לידה:  Patricia Stephens 
 מדינה:  ארצות הברית 
 השכלה:  אוניברסיטה חקלאית ומכנית פלורידה 
 
פטרישה סטיבנס דיו (באנגלית: Patricia Stephens Due;‏ 9 בדצמבר 1939 – 7 בפברואר 2012) הייתה אחת הפעילות המובילות למען זכויות האזרח האפרו-אמריקאי בארצות הברית, במיוחד במדינת פלורידה בה נולדה וגדלה. ב-1960 דיו שהתה במעצר במשך 49 ימים יחד עם אחותה, פרסילה, ואחרים אשר אומנו למחאות לא אלימות על ידי ארגון בשם - (CORE (Congress of Racial Equality . היא הוחזקה במעצר בגין סירובה לשלם קנס על ישיבה כאות מחאה באזור שיועד כבלעדי ללבנים, במסעדה בטלהאסי שבפלורידה. עיניה של דיו נפגמו מריסוס גז מדמיע בשימוש המשטרה ובשל זאת היא הרכיבה משקפי שמש לשארית חייה. בשנות ה-60 של המאה ה-20, דיו כיהנה בתפקידים רבים בארגוני CORE ו-NAACP (האגודה הלאומית לקידום אפרו-אמריקאים). היא לחמה נגד מוסדות שניהלו הפרדה גזענית, כגון, חנויות, אוטובוסים, תיאטראות, בתי ספר, מסעדות, בתי מלון, וכדומה, והפגינה כנגד חוקים מפלים. יחד עם ביתה, טנאנאריב, דיו כתבה ספר בשם Freedom in the Family: a Mother- Daughter Memoir of the Fight for Civil Rights. ספר זה מתעד את חיה כאזחרית אפרו-אמריקאית בארצות הברית ואת מאבקיה.
ביוגרפיה

פטרישה סטיבנס נולדה ב-9 בדצמבר 1939 בקווינסי, פלורידה, ללוטי מיי ולהוראס וולטר סטיבנס. היא הייתה הבת האמצעית מתוך שלושה ילדים. בשנת 1963, פטרישה נישאה לג'ון ד. דיו ג'וניור, שהיה סטודנט למשפטים באוניברסיטה בה למדה - Florida A&M University) FAMU). לזוג נולדו שלוש בנות.
דיו התחילה את לימודיה באוניברסיטה בפלורידה בשנת 1957 וסיימה את התואר הראשון בשנת 1967. לימודיה באוניברסיטה נקטעו רבות בשל מחאות ומעצרים אשר הובילו לעיתים להשעייה, ובנוסף לכך, דיו לקחה חלק בגיוס תרומות לקידום זכויות האזרח האפרו-אמריקאי, לכן לקח לה זמן רב לסיים את התואר.
פטרישה סטיבנס דיו נפטרה בשנת 2012, בגיל 72, לאחר מחלה בסרטן.
פעילות למען זכויות האזרח

דיו ואחותה, פרסילה, התחילו את מאבקן בהפרדה הגזענית כשהייתה בת 13 והתעקשה לקבל שירות באזור שיועד ללבנים במסעדה מקומית. ב-20 בפברואר 1960, אחד עשר סטודנטים מ-FAMU, שכללו פטרישה ופרסילה, נעצרו על הזמנת מזון במסעדה שיועדה ללבנים בלבד. ב-12 במרץ, עשרות סטודנטים מ-FAMU ומאוניברסיטה נוספת בפלורידה (Florida State University) נעצרו על כך שישבו במסעדות ללבנים בלבד כאות מחאה. אלפי סטודנטים החלו בצעדה מקמפוס אוניברסיטת FAMU לכיוון מרכז העיר טלהאסי כמחאה, אך המשטרה עצרה אותם תוך כדי שימוש בגז מדמיע. דיו, אשר נכחה בראש הצעדה, רוססה בגז מדמיע ישירות לפנים וסבלה מנזק קבוע לעיניה.
דיו ושאר משתתפי המחאה במסעדה הורשעו ב-17 במרץ 1960. שמונה סטודנטים סירבו לשלם את הקנס ולהשתחרר והעדיפו לשבת בכלא. הם ישבו בכלא "Leon County Jail" במשך 49 ימים. שמות שמונת הסטודנטים מאוניברסיטת FAMU הם: פטרישה סטיבנס, פרסילה סטיבנס, ג'ון ברוקסטון, ברברה ברוקסטון, ויליאם לארקינס, קלמנט קרני, אנג'לינה ננס, והנרי מריון סטיל.
מעצר זה קיבל תשומת לב ברחבי ארצות הברית, והסטודנטים קיבלו הודעה תומכת מד"ר מרטין לות'ר קינג ג'וניור. דיו שלחה מכתב לשחקן בייסבול, ג'קי רובינסון, והוא פרסם אותו בטור שכתב. לאחר מכן, רובינסון שלח לסטודנטים העצורים יומנים על מנת שיוכלו לכתוב את חוויותיהם.
כאשר יצאו ממעצר, דיו והעצורים האחרים נסעו ברחבי ארצות הברית כדי לפרסם ולהעלות את המודעות לתנועה האפרו-אמריקאית לזכויות האזרח. היא פגשה מנהיגים מפורסמים כגון אלינור רוזוולט והסופר ג'יימס בולדווין. דיו נעצרה פעמים רבות בשל היותה מנהיגה בתנועה.
פרסים והוקרה

דיו זכתה בפרסים רבים כגון, פרס האלינור רוזוולט (Eleanor Roosevelt Award) בשל מנהיגותה יוצאת הדופן, פרס הגאנדי (Gandhi Peace Award) בשל עבודה יוצאת דופן בתחום יחסי אנוש, ובפרס חופש פלורידה (Florida Freedom Award). בנוסף לכך, דיו קיבלה דוקטורט כבוד מהאוניברסיטה בה למדה, FAMU. בשנת 2017, דיו נכנסה לתוך היכל התהילה לזכויות האזרח האפרו-אמריקאי בפלורידה.
מורשת

בפברואר 2010, סטודנטים באוניברסיטת FAMU התאספו בקמפוס כדי לשחזר את ישיבות המחאה, המעצר, וצעדת המחאה אשר התחוללו 50 שנים קודם לכן בטלהאסי. מלגה בשם "The John Due and Patricia Stephens Due Freedom Endowed Scholarship" מספקת 1000$ בשנה לתלמיד מאוניברסיטת FAMU שמתכנן להשתמש במורשת התנועה לזכויות האזרח האפרו-אמריקאי כדי לעשות את חלקו בהפיכת האומה לטובה ביותר. ראש העיר של טלהאסי, ג'ון ר' מארקס, הכיר לפטרישה דיו תודה בכך שהכריז על יום למען דיו - "יום פטרישה סטיבנס דיו" ב-11 במאי 2011.
הערות שוליים

1 2 3  Biography: Patricia Stephens Due (ארכיון)
↑  University of Florida Hosts Event Celebrating Civil Rights Movement Leaders
1 2  Freedom in the Family: a Mother-Daughter Memoir of the Fight for Civil Rights, by Tananarive Due and Patricia Stephens Due (Ballantine,2003)
↑  "National women's organization to honor Patricia Stephens Due of Quincy"; originally published in the Tallahassee Democrat
↑  Byron Dobson, Patricia Stephens Due, two others to be named to the Florida Civil Rights Hall of Fame
↑  Passing the Torch, Assessing the Toll: The FAMU Jail-In 50 Years Later
| --- | --- |
בקרת זהויות :  ISNI: 0000 0000 4475 936X  LCCN: no2003001531  SUDOC: 074893548  VIAF: 71071043   WorldCat (עם VIAF): 71071043
פטרישה רוברטס האריס

פטרישה רוברטס האריס (באנגלית: Patricia Roberts Harris;‏ 31 במאי 1924 – 23 במרץ 1985) כיהנה כמזכירת השיכון והפיתוח העירוני בממשל ג'ימי קרטר וכמזכירת הבריאות, החינוך והרווחה. הייתה האישה האפרו-אמריקאית הראשונה ששימשה כחברת קבינט והראשונה שנכנסה לסדר הירושה של נשיאי ארצות הברית. שימשה בעבר כשגרירת ארצות הברית בלוקסמבורג תחת הנשיא לינדון ג'ונסון והייתה האפרו-אמריקאית הראשונה ששימשה כשגרירת ארצות הברית.
ראשית חייה

רוברטס נולדה במטון, אילינוי להילדרן ברודי וברט פיצג'רלד רוברטס שהיה מלצר קרון רכבת.
היא למדה באוניברסיטת הווארד וסיימה בהצטיינות יתרה ב-1945.
היא נבחרה לפי בטא קפא ושימשה כסגנית יו"ר האיגוד הלאומי לקידום אנשים צבעוניים באוניברסיטת הווארד. בשנת 1943 היא השתתפה בארוחת מחאה לקידום אפרו-אמריקאים בה המשתתפים התיישבו בדלפקים המיועדים לאנשים לבנים. שם היא פגשה את ויליאם ביסלי האריס, חבר בפקולטה למשפטים בהווארד. הם נישאו ב-1 בספטמבר 1955. היא סיימה תואר שני בקשרי תעשייה באוניברסיטת שיקגו בשנים 1946 עד 1949 ובאוניברסיטת אמריקה בשנת 1949
היא עבדה בתור עוזרת מנהל המועצה האמריקאית לזכויות אדם עד 1953. היא הייתה המנכ"לית הלאומית הראשונה באגודת דלתא סיגמא בטא שבה הייתה חברה. רוברטס קיבלה דוקטור למשפטים מאוניברסיטת ג'ורג' וושינגטון ב-1960, ודורגה מספר אחת מתוך כיתה של 94 תלמידים.
קריירה

האריס עבדה לזמן קצר במחלקת המשפטים של ארצות הברית לפני שחזרה לאוניברסיטת הווארד ב-1961 כעוזרת דקאן הסטודנטים וכמרצה למשפטים באוניברסיטת הווארד למשפטים.
ב-1963 היא קודמה לפרופסורה, ב-1969 מונתה כדקאן למשפטים באוניברסיטת הווארד והייתה לאישה האפרו-אמריקאית הראשונה בתפקיד.
היא התפטרה מתפקידה חודש מאוחר יותר כאשר נשיא המוסד ג'יימס א.צ'יק סירב לתמוך בעמדתה החזקה נגד הפגנות סטודנטים.
תפקידה הראשון בממשלת ארצות הברית היה ב-1960 כעורכת דין במחלקת ערעורים ומחקר באגף הפלילים במשרד המשפטים, שם היא פגשה והתיידדה עם רוברט קנדי פרקליט המדינה החדש.
ב-1963 הנשיא ג'ון פיצג'רלד קנדי מינה אותה כיו"ר משותף של הוועדה הלאומית לזכויות נשים.
ב-1964 נבחרה האריס לנציגת מחוז קולומביה של הוועדה הדמוקרטית הלאומית. היא עבדה בקמפיין הנשיאותי של לינדון ג'ונסון, לאחר ניצחונו מינה אותה לשגרירת ארצות הברית בלוקסמבורג בין השנים 1965 - 1967. היא הייתה האישה האפרו-אמריקאית הראשונה ששימשה כשגרירה. היא אמרה "אני מרגישה גאה ואסירת תודה על כך שהנשיא בחר אותי להפיל את המחסום הזה, אבל גם קצת עצובה להיות האישה השחורה הראשונה, זה מדגיש את העובדה שלא היינו נחשבות לפני." לאחר שירותה כדקאן בית הספר למשפטים בהווארד בשנים 1969 ל-1972 היא הצטרפה לאחד ממשרדי עורכי הדין היוקרתיים ביותר בוושינגטון "פרנק, האריס, שרייבר וגייקובסון".
ב-1971 הייתה האריס חברה בדירקטוריון של IBM. בנוסף, הייתה חברה במועצת המנהלים בחברת נייר סקוט ובבנק צ'ייס מנהטן.
האריס המשיכה להשפיע על המפלגה הדמוקרטית, ב-1972 היא מונתה ליו"ר ועדת האישורים וכחברת הוועדה הדמוקרטית הלאומית ב-1973.
כאות ליעילותה ולמחויבותה להצטיינות, ג'ימי קרטר מינה אותה לשני תפקידי קבינט בתקופת כהונתו.
האריס מונתה לקבינט ב-1977, בתקופת כהונתו של ג'ימי קרטר. בשימועים שנערכו לשם אישור מינויה, שאלה אותה הסנאטור ויליאם פרוקסמיר האם העובדה שבאה מרקע של עושר וכוח רב על מנת להיות מזכירת השיכון והפיתוח העירוני של ארצות הברית תאפיל על יכולתה להיות יעילה. בתגובה ענתה לו האריס: "אני אישה שחורה, בת של מלצר בקרון רכבת, אני אישה שחורה שלפני שמונה שנים לא יכלה לקנות בית בחלק מן המקומות במחוז קולומביה, אני לא התחלתי כחברה בפירמה יוקרתית של עורכי דין, אלא כאישה הזקוקה למלגה על מנת ללכת לבית הספר, אם אתה חושב ששכחתי מזה, אתה טועה." עם אישורה היא הפכה לאישה האפרו-אמריקאית הראשונה בסדר הירושה של נשיאי ארצות הברית במספר 13.
בין השנים 1977–1979 היא שימשה כמזכירת השיכון והפיתוח העירוני ובשנת 1979 היא שימשה כמזכירת הבריאות, חינוך ורווחה המשרד הממשלתי הגדול ביותר.
אחרי שחוק ארגון החינוך יצא לפועל ב-4 במאי 1980 מחלקות החינוך במשרד בריאות, חינוך ורווחה עברו למשרד החינוך.
האריס שימשה כמזכירת הבריאות ושירותי האנוש של ארצות הברית ששמו שונה עד שקרטר עזב את תפקידו ב-1981.
מפני שהמשרד רק שינה את שמו, ולא פורק על מנת שייבנה משרד חדש לא היה נדרש לאשר את מינוייה שוב.
האריס התמודדה לראשות העיר וושינגטון, אך הפסידה ב-14 בספטמבר 1982 לראש העיר המכהן מריון בארי. בשנה זו מונתה לפרופסור במשרה מלאה באוניברסיטת ג'ורג' וושינגטון במרכז הלאומי למשפט, עד מותה מסרטן השד.
האריס נפטרה ב-23 במרץ 1985, בגיל 60. היא נקברה בבית הקברות רוק ריק שבוושינגטון די. סי..
ראו גם

נשים בקבינט של ארצות הברית
לקריאה נוספת

Plowden, Martha Ward (2002). Famous firsts of Black women (2nd ed.). Gretna, La.: Pelican Pub. Co. ISBN 1565541979. נבדק ב-25 במרץ 2017. {{cite book}}:  (עזרה)
הערות שוליים

↑  DeLaat, Jacqueline (2000). "Harris, Patricia Roberts". Women in World History, Vol. 7: Harr-I. Waterford, CT: Yorkin Publications. pp. 14–17. ISBN 0-7876-4066-2.
↑  Thompson, Kathleen (1994). "Harris, Patricia Roberts (1924–1985)". Black Women in America: An Historical Encyclopedia. Bloomington: Indiana University Press. pp. 539–540. ISBN 0-253-32774-1.
↑  Bracks, Lean'tin (2012). African American Almanac: 400 Years of Triumph, Courage and Excellence. Detroit, Michigan: Visible Ink Press. pp. 75. ISBN 9781578593231.
↑  Taylor, Erica; Show, The Tom Joyner Morning. "Little Known Black History Fact: Patricia Roberts Harris". Black America Web. נבדק ב-2016-03-31.
↑  American Women Managers and Administrators
↑  Notable Deltas (אורכב 13.10.2012 בארכיון Wayback Machine)
↑  "Patricia Roberts Harris Facts, information, pictures | Encyclopedia.com articles about Patricia Roberts Harris". www.encyclopedia.com. נבדק ב-2016-03-31.
↑  "Harris, Patricia Roberts (1924-1985) | The Black Past: Remembered and Reclaimed". www.blackpast.org. נבדק ב-2016-03-31.
↑  "Patricia Roberts Harris". diplomacy.state.gov. אורכב מ-המקור ב-2016-07-28. נבדק ב-2016-03-31.
↑  "Biography .Com". אורכב מ-המקור ב-2017-09-12.
↑  Press, Associated (1985-03-24). "Patricia Roberts Harris Dies of Cancer". Los Angeles Times (באנגלית אמריקאית). ISSN 0458-3035. נבדק ב-19 בפברואר 2017. {{cite news}}:  (עזרה)
| מזכירי הבריאות ושירותי האנוש ארצות הברית |
| --- | --- | --- |
| מזכירי הבריאות, החינוך והרווחה   (1953 - 1980) | אובטה קאלפ הובי • מריון ב. פולסום • ארתור שרווד פלמינג • אברהם ריביקוף • אנתוני ג'וזף סלברצה • ג'ון ו' גרדנר • וילבור ג. כהן • רוברט פינץ' • אליוט ריצ'רדסון • קספר ויינברגר • פ. דייוויד מתיוס • ג'וזף א. קליפנו • פטרישה רוברטס האריס |  |
| מזכירי הבריאות ושירותי האנוש   (1980 - הווה) | פטרישה רוברטס האריס • ריצ'רד שוויקר • מרגרט הקלר • אוטיס בוון • לואיס וייד סאליבן • דונה שלאלה • טומי תומפסון • מייק ליוויט • קתלין סבליוס • סילביה מתיוס ברוול • טום פרייס • אלכס אזר • חבייר ביסרה |  |
| --- | --- |
בקרת זהויות :  LCCN: n79145401  NARA: 10582307  SNAC: w6k758z8  VIAF: 315533163   WorldCat (עם VIAF): 315533163 
פטרישה האריס בטקס ההשבעה לתפקיד שגרירת ארצות הברית בלוקסמבורג.
פטרישה האריס, ג'ימי קרטר וראש עיריית ניו יורק אברהם בים בסיור בדרום הברונקס.
עור האדם

מבנה עור האדם
העור האנושי הוא המעטה החיצוני של הגוף והוא האיבר הגדול ביותר בגוף האדם. העור מורכב מעד שבע שכבות של רקמה אקטודרמית המגנות על השרירים, העצמות, הרצועות והאיברים הפנימיים. עור האדם דומה לעור של רוב היונקים האחרים, ויש לו דמיון רב לעור החזיר. אף על פי שכמעט כל עור האדם מכוסה בזקיקי שיער, הוא יכול להיראות חסר שיער. ישנם שני סוגים כלליים של עור: עור שעיר ועור חלק (חסר שיער).
העור ממלא תפקיד חשוב בחיסון ובהגנה על הגוף מפני פתוגנים ואובדן יתר של מים. תפקידים נוספים שלו הם בידוד, ויסות של הטמפרטורה, תחושה, סינתזה של ויטמין D, והגנה על ויטמין B פולאטים. עור שנפגע באופן קשה ינסה להחלים על ידי יצירת רקמת צלקת. זו לעיתים קרובות נראית עם צבע שונה וחסרת פיגמנטציה. צבע העור מושפע ממלנין ומשתנה בין אוכלוסיות שונות ובנוסף סוג העור יכול להשתנות מיבש ללא יבש ומשמנוני ללא שמנוני.
עובי העור

עובי כל שכבה של העור משתנה בהתאם לאזור הגוף, והוא מסווג בהתבסס על עובי שכבות האפידרמיס והדרמיס. העור החסר שיער, הנמצא בכפות הידיים וכפות הרגליים, הוא העבה ביותר מכיוון שהאפידרמיס מכיל שכבה נוספת, הסטרטום לוצידום. הגב העליון נחשב לעבה ביותר בהתבסס על עובי הדרמיס, אך הוא נחשב ל"עור דק" היסטולוגית מכיוון שעובי האפידרמיס חסר בשכבת הסטרטום לוצידום והוא דק יותר מאשר עור חסר שיער.
שכבות האפידרמיס

שכבות האפידרמיס כוללות את הבסאלה (החלק העמוק ביותר של האפידרמיס),ספינוסום, גרנולוסום, לוצידום, קורניאום (החלק החיצוני ביותר של האפידרמיס).
שכבות האפידרמיס > תאי האפידרמיס

קרטינוציטים: הם התאים השולטים באפידרמיס ומקורם בשכבה הבסילית. הם מייצרים קרטין ואחראים על הקמת מחסום המים של האפידרמיס על ידי ייצור והפרשת ליפידים.
מלנוציטים: מקורם בתאי קרסט העצבים והם מייצרים את המלנין, האחראי על צבע העור. קרינת UVB מעודדת הפרשת מלנין המשמשת כקרם הגנה טבעי נגד קרינת UV.
תאי דנדריטי: תאים דנדריטיים המהווים את קו ההגנה הראשון של העור ומשחקים תפקיד חשוב בהצגת אנטיגנים.
תאי מרקל: תאים עגלגלים מותאמים של האפידרמיס הנמצאים בסטרטום בסאלה, משמשים כחיישנים מכניים למגע קל.
שכבות האפידרמיס > הדרמיס

מחוברת לאפידרמיס ברמת הממברנה הבסיסית ומורכבת משתי שכבות של רקמת חיבור, השכבה הפפילרית והשכבה הרטיקולרית, שמתמזגות זו בזו ללא הפרדה ברורה. היא מכילה את בלוטות הזיעה, השיער, זקיקי השיער, שרירים, חיישנים חושיים וכלי דם.
שכבות האפידרמיס > ההיפודרמיס

היא השכבה העמוקה ביותר של העור וכוללת לוביות שומן יחד עם חלק מהתוספות העוריות כמו זקיקי השיער, חיישנים חושיים וכלי דם.
שכבות האפידרמיס > תפקוד ומבנה

העור מתפקד כמחסום למים, חדירת מיקרואורגניזמים, טראומה מכנית וכימית, ונזק מקרינת UV. הוא משמש גם כאתר ההגנה החיסונית הראשונה באמצעות תאי לנגרהנס באפידרמיס, המהווים חלק ממערכת החיסון האדפטיבית. העור שומר על הומאוסטזיס של הגוף על ידי רגולציה של הטמפרטורה ואובדן מים, תוך כדי כך הוא מתפקד גם כגוף אנדוקריני ואקסוקריני. התפקודים האנדוקריניים כוללים את ייצור ויטמין D בקרטינוציטים, שאחראים על המרת 7-דהידרוכולסטרול באפידרמיס לוויטמין D בעזרת אור השמש. התפקודים האקסוקריניים של העור מתבצעים דרך בלוטות הזיעה והשומן. תפקיד נוסף של העור הוא החוש למגע, חום, קור וכאב, באמצעות פעולת הנוצפצים. המראה הכללי, הטורגור ותכונות נוספות מספקות הצצה לבריאות הכללית של הגוף.
הערות שוליים

1 2 3 4  Hani Yousef, Mandy Alhajj, Sandeep Sharma, Anatomy, Skin (Integument), Epidermis, Treasure Island (FL): StatPearls Publishing, 2024
| --- | --- |
בקרת זהויות :  TA98: A16.0.00.002  TH: H3.12.00.1.00001 
אנימציה רפואית תלת־ממדית של שכבות העור
פיריט

| --- | --- |
פיריט טהור
פיריט טהור
 תכונות המינרל
 הרכב כימי:  FeS2
 מערך קריסטלוגרפי:  איזומטרי
 צורת הגביש:  דמוי קובייה
 צבע:  צהוב נחושת
 ברק:  מתכתי
 שקיפות:  אטום
 פצילות:  אינה קיימת
 שבירה:  דמוית קונכייה
 קשיות:  6–6.5 בסולם מוס
 משקל סגולי:  4.95–5.10
 שרטוט:  שחור ירקרק
 מינרלים נלווים:  קוורץ, קלציט, זהב ופלואוריט
פיריט גולמי
פִּירִיט הוא צורת המינרל של סולפיד הברזל ונוסחתו ברזל דו-גופריתי FeS2, המורכב מגבישים איזומטריים במבנה בלתי מסודר. הברק המתכתי שלו וצבעו דמוי הפליז הקנו לו את הכינוי "זהב השוטים". עם זאת, לעיתים אכן ניתן למצוא לצדו כמויות קטנות של זהב נלווה. פיריטים מסוימים נחשבים כעפרה משובחת להפקת זהב, ארסן, ניקל, קובלט ונחושת.
פיריט הוא הגפרה הנפוצה ביותר. בדרך כלל מוצאים אותו עם סולפידים או תחמוצות אחרות בעורקי קוורץ, סלעי משקע או סלעים מטמורפיים, כמו גם במרבצי פחם ומאובנים.
פיריט שנחשף לאוויר ולמים במהלך חציבה מגיב עמם ליצירת חומצה גופרתית, תופעה מסוכנת במכרות. משתמשים בפיריט גם בתעשיית הנייר (לייצור גופרית דו-חמצנית) ולהפקת חומצה גופרתית, אם כי בהיקפים פחותים מבעבר.
השם "פיריט" מקורו במילה היוונית לאש, "פירוס". כנראה בשל הגיצים המופקים בחיכוך של פיריט בפלדה. הכינוי זהב השוטים מקורו בדמיון השטחי של גוון המינרל לזהב שגרם למחפשי זהב בתחילת דרכם לחשוב כי גילו זהב.
פיריט ומוצא החיים

ישנם חוקרים הסבורים שלפיריט תפקיד חשוב במוצא החיים, על פי התאוריה של הכימאי הגרמני גינטר וכטרסהויזר המכונה "השערת עולם ברזל-גופרית" (Iron–sulfur world hypothesis), התרכובות האורגניות הראשונות נוצרו על גבי שטח הפנים של פיריט. פיריט נוצר ממימן גופרתי (H2S) וממלחי ברזל, תגובה ביניהם משחררת לסביבה אנרגיה המאפשרת יצירת תרכובות אורגניות מפחמן דו-חמצני וחומרים פשוטים אחרים. דבר נוסף שמקל על התהליך הוא שטח הפנים של פיריט, הטעון חיובית ולכן מסוגל לקשור אליו קבוצות כימיות שטעונות במטען שלילי.
פיריט בעזה בימי השלטון הבריטי בא"י

בשנת 1930 קיבל האנגלי ל.ל. ויליאמס רישיון לניצול הגופרית מדרום לעזה. לאחר שבעומק מסוים נמצאה אבן חול גפסית[דרושה הבהרה] שחורה, אלום ועורקים שהכילו פיריט.
הערות שוליים

↑  What Is Pyrite (Fool's Gold)? - Properties, Definition & Facts
↑  יוסף ברסלבי, הידעת את הארץ - ארץ הנגב, הוצאת הקיבוץ המאוחד, ההסתדרות הכללית של העובדים העברים בארץ-ישראל, כרך ב', תשט"ז, 1956, פרק ב', "ארץ הנגב וסיכוייה", עמוד 188-189
| --- | --- |
בקרת זהויות :  NLI: 987007551083805171  BnF: cb11948211t (data)  GND: 4176502-3  LCCN: sh85109339
פארק היורה 3

| --- | --- |

כרזת הסרט בעברית
 מבוסס על:  דמויות מאת מייקל קריקטון
 בימוי:  ג'ו ג'ונסטון
 הופק בידי:  קתלין קנדי, סטיבן ספילברג
 תסריט:  אלכסנדר פיין, ג'ים טיילור, פיטר ביוקמן
 עריכה:  רוברט דאלבה
 שחקנים ראשיים:  סם ניל ויליאם ה. מייסי לורה דרן טיה ליאוני אלסנדרו ניבולה טרוור מורגן
 מוזיקה:  ג'ון ויליאמס (שיר נושא) דון דייוויס (אנ')
 צילום:  שלי ג'ונסון
 מדינה:  ארצות הברית
 חברת הפקה:  אמבלין אנטרטיינמנט
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  18 ביולי 2001
 משך הקרנה:  93 דקות
 שפת הסרט:  אנגלית
 סוגה:  מדע בדיוני, הרפתקאות
 תקציב:  93 מיליון דולר
 הכנסות:  368.8 מיליון דולר
 הכנסות באתר מוג'ו:   jurassicpark3
 סרט קודם:  פארק היורה 2
 סרט הבא:  עולם היורה
 www.jurassicpark.com/jpiii/
 דף הסרט ב־IMDb
 
פארק היורה 3 (באנגלית: Jurassic Park III) הוא סרט מדע בדיוני, הרפתקאות ופעולה אמריקאי, הסרט השלישי בסדרת סרטי פארק היורה. בסרט זה במאי הסרט הוא ג'ו ג'ונסטון בעוד במאי הסרטים הקודמים, סטיבן ספילברג משמש כמפיק.
הסרט יצא ב-18 ביולי 2001 והיה לשובר קופות כאשר הצליח בזמנו להכניס 368 מיליון דולר. עם זאת הוא קיבל את ההכנסות הנמוכות ביותר בזיכיון וכן ביקורות שליליות לרוב.
אורך הסרט 93 דקות והוא צולם בהוואי ובקליפורניה מאוגוסט עד ספטמבר 2000. בסרט מככבים השחקנים סם ניל שחזר להופיע כד"ר אלן גראנט, ויליאם ה. מייסי, לורה דרן, טיה ליאוני, טרוור מורגן ואלסנדרו ניבולה.
סרט זה הוא הסרט הראשון בסדרת הסרטים "פארק היורה" שלא בוסס על ספר.